**แอนทอน วิกโตโรวิช เยลชิน** (อังกฤษ: Anton Viktorovich Yelchin; รัสเซีย: Антон Викторович Ельчин; 11 มีนาคม ค.ศ. 1989 – 19 มิถุนายน ค.ศ. 2016) เป็นนักแสดงภาพยนตร์และโทรทัศน์ชาวอเมริกันเชื้อสายรัสเซีย

เขาเพิ่มมีผลงานการแสดงช่วงปลายทศวรรษ 1990 โดยปรากฏตัวในรายการโทรทัศน์หลายบทบาท รวมถึงผลงานแสดงภาพยนตร์ฮอลลีวูดอย่างเรื่อง *Along Came a Spider* และ *Hearts in Atlantis* ต่อมาเยลชินมีผลงานในซีรีส์โทรทัศน์เรื่อง *Huff* และยังแสดงในภาพยนตร์เรื่อง *House of D*, *Alpha Dog*, *Charlie Bartlett* รวมถึงเรื่อง *Star Trek* และ *Terminator Salvation*

ประวัติ
-------

### ชีวิตส่วนตัว

แอนทอน เยลชิน เกิดในเลนินกราด สหภาพโซเวียต เป็นบุตรชายของ ดิรินา โครินา และวิกเตอร์ เยลชิน ทั้งคู่เป็นนักสเกต ที่เป็นดาราดังของคณะบัลเล่ต์น้ำแข็งของเลนินกราด มานาน 15 ปี พ่อแม่ของเยลชิน เสนอเข้าแข่งโอลิมปิกฤดูหนาวปี 1972 แต่เนื่องจากทั้งคู่เป็นยิว ทางโซเวียตจึงไม่อนุญาตให้พวกเขาเข้าแข่งขัน ครอบครัวของเยลชินย้ายมาอยู่ที่สหรัฐอเมริกาเมื่อปี 1989 ในฐานะผู้ลี้ภัยทางการเมืองและการกดขี่ทางศาสนา แม่ของเยลชินทำงานเป็นนักออกแบบท่าสเกต ส่วนพ่อเป็นโค้ชสเกต เคยเป็นเทรนเนอร์คนแรกของซาชา โคเฮน

เยลชินชอบเล่นกีตาร์ เขาพูดว่า "มันเติมเต็มเขามาก" และเขายังเป็นแฟนเพลงแนวอคูสติกบลูส์ เขาเข้าเรียนที่ Sherman Oaks Center for Enriched Studies ในทาร์ซานา รัฐแคลิฟอร์เนีย และเข้าเรียนมหาวิทยาลัยที่มหาวิทยาลัยเซาเทิร์นแคลิฟอร์เนีย ในช่วงฤดูใบไม้ร่วงปี 2007 ศึกษาด้านภาพยนตร์ ปัจจุบันเขาอยู่ในเบอร์แบงก์ฮิลส์ เมืองในเบอร์แบงก์

### อาชีพ

เยลชิน เริ่มการแสดงตั้งแต่อายุได้ 9 ขวบกับภาพยนตร์นอกกระแสเรื่อง *A Man is Mostly Water* บทบาทในยุคแรก ๆ ของเขารวมถึงเรื่องบท แจ็กสัน ใน *A Time for Dancing* บทไมโลใน *Delivering Milo* บททอมมี วอร์ชอว์ใน *House of D* และเจค็อบ คลาร์ก ในมินิซีรีส์ *Taken* เขายังเป็นแขกรับเชิญในบทสจ๊วตในตอนหนึ่งของฤดูกาลที่ 4 ของซีรีส์ *Curb Your Enthusiasm* เขาแสดงในบท Byrd Huffstodt เด็อายุ 14 ลูกชายของดร. เครก (แฮงค์ อซาเรีย) ในซีรีส์ทางโทรทัศน์เรื่อง *Huff* ที่ออกอากาศตั้งแต่ปี 2004 ถึง 2006 และในปี 2006 เขารับบทในตอน "Tru Love" ของซีรีส์ *Law & Order: Criminal Intent* รับบทเป็นลูกชายของหมอที่เสียชีวิตแล้ว ส่วนภาพยนตร์ที่ทำให้เขาเป็นที่รู้จักคือในบท บ็อบบี การ์ฟิลด์ ใน *Hearts in Atlantis* (2001) ซึ่งเขาได้รับรางวัลแสดงยอดเยี่ยมประเภทภาพยนตร์ สำหรับนักแสดงหนุ่ม ในปี 2002 ของการแจกรางวัลยังอาร์ทิสต์อวอร์ดส เขายังแสดงในบท เนธาน แฮร์ริส ในตอน "Sex, Birth & Death" ของเรื่อง *Criminal Minds*

งานวันเดอร์คอนปี 2009 ประชาสัมพันธ์เรื่อง *คนเหล็ก 4 มหาสงครามจักรกลล้างโลก*
ในปี 2007 เยลชินแสดงใน *Alpha Dog* หนังอาชญากรรมระทึกขวัญ ออกฉายในสหรัฐอเมริกาเมื่อวันที่ 12 มกราคม เขาแสดงเป็น แซก มาเซอร์สกี ซึ่งยึดมาจากชีวิตจริงของเหยื่อผู้ถูกเรียกค่าไถ่และฆาตกรรมที่ชื่อ นิโคลัส มาร์โควิตซ์ *ยูเอสเอทูเดย์* เขียนวิจารณ์การแสดงไว้ว่า "ที่เป็นที่รักที่ผู้ใจสลาย" เยลชินปรากฏตัวในฉากอึกอัก ของฉากมีเพศสัมพันธ์ในสระว่ายน้ำ ซึ่งเขาก็บรรยายว่า "รู้สึกอึดอัด" ในการเป็นนักแสดงร่วมที่เขาไม่รู้สึกสนุกหรือภูมิใจ ในการถ่ายทำเรื่องนี้ ต่อมาเขาแสดงในภาพยนตร์ *Fierce People* หนังดราม่า ที่เขาร่วมแสดงประกอบ ร่วมกับนักแสดงอย่าง ไดแอน เลน และโดนัลด์ ซูเธอร์แลนด์ ออกฉายจำกัดโรงเมื่อวันที่ 7 กันยายน ในปีเดียวกัน

ในภาพยนตร์เรื่อง *Charlie Bartlett* ที่เยลชินแสดงในบทตามชื่อเรื่อง แสดงเป็นวัยรุ่นมัธยมผู้ร่ำรวยในโรงเรียนรัฐบาล ออกฉายวันที่ 22 กุมภาพันธ์ ค.ศ. 2008 เยลชินแสดงร่วมกับดูโอชาวรัสเซีย t.A.T.u. ในภาพยนตร์เรื่อง *You and I* ที่ถ่ายทำในมอสโคว์ ในช่วงซัมเมอร์ปี 2007 เขาแสดงในภาพยนตร์ *Middle of Nowhere* แสดงร่วมกับซูเซิน ซาแรนดอน และจัสติน แชตวิน และยังได้แสดงในภาพยนตร์*สตาร์ เทรค* ที่เขารับบทเป็นต้นหนเรือเอนเตอร์ไพรซ์ ที่ชื่อพาเวล เชคอฟ ต่อมาได้แสดงในตอนวัยรุ่นของ ไคล์ รีส ใน *คนเหล็ก 4 มหาสงครามจักรกลล้างโลก*

### เสียชีวิต

เช้าวันที่ 19 มิถุนายน 2016 เพื่อน ๆ ของเยลชินพบร่างของเยลชินติดอยู่ระหว่างรถกับประตูบ้านของเขาที่เมืองลอสแอนเจลิส เยลชินถูกประกาศว่าเสียชีวิตในวันนั้นด้วยวัย 27 ปี

ผลงานภาพยนตร์
-------------

| ปี | เรื่อง | บทบาท | หมายเหตุ |
| --- | --- | --- | --- |
| 2001 | *Delivering Milo* | Milo |  |
| *15 Minutes* | Boy in Burning Building |  |
| *Along Came a Spider* | Dimitri Starodubov |  |
| *Hearts in Atlantis* | Bobby Garfield |  |
| 2002 | *Taken* | Jacob Clarke |  |
| 2004 | *Jack* | Jack |  |
| 2005 | *House of D* | Tommy Warshaw |  |
| *Fierce People* | Finn Earl |  |
| 2007 | *Alpha Dog* | Zack Mazursky | character based on Nicholas Markowitz |
| 2008 | *Charlie Bartlett* | Charlie Bartlett |  |
| 2009 | *New York, I Love You* | Boy in the Park | Segment "Brett Ratner" |
| *Star Trek* | Pavel Chekov |  |
| *Terminator Salvation* | Kyle Reese |  |
| 2010 | *Memoirs of a Teenage Amnesiac* | Ace Zuckerman |  |
| *The Beaver* | Porter Black | Post-Production |
| *Keep Coming Back* | Taylor Ogburn | Pre-Production |
| *The Winter Queen* | Erast Fandorin | Pre-Production |
| 2013 | *Star Trek Into Darkness* | Pavel Chekov |  |
| Odd Thomas | Odd Thomas |  |
| 2016 | *Star Trek Beyond* | Pavel Chekov |  |
|  |

อ้างอิง
-------

1. 1 2 3  Slate, Libby (1989-12-22). "Former Soviet Skate Stars Top Bill at Knott's". Los Angeles Times. p. 1. คลังข้อมูลเก่าเก็บจากแหล่งเดิมเมื่อ 2007-10-01. สืบค้นเมื่อ 2007-02-16.
2. 1 2 3  Bloom, Nate (2007-02-23). "Celebrity Jews - All about Anton". The Jewish News Weekly of Northern California. สืบค้นเมื่อ 2007-02-27.
3. 1 2 3 4  "'Dog' star a veteran at 17". Pasadena Star News. 2007-01-06. คลังข้อมูลเก่าเก็บจากแหล่งเดิมเมื่อ 2007-09-28. สืบค้นเมื่อ 2007-01-07.
4. ↑  "Anton Yelchin Biography". M&C. สืบค้นเมื่อ 2009-05-25.[*ลิงก์เสีย*]
5. ↑  "Anton Yelchin Biography". Tribute. สืบค้นเมื่อ 2009-05-25.
6. ↑  Puig, Claudia (2007-01-11). "'Alpha Dog': Razor-sharp reality". USA Today. สืบค้นเมื่อ 2007-01-26.
7. ↑  "TEENAGE ACTOR UNCOMFORTABLE WITH POOL SEX SCENE". Contact Music. 2006-12-18. สืบค้นเมื่อ 2006-12-18.
8. ↑  "MovieWeb". *Anton Yelchin, Robert Downey Jr. Hope Davis, Kat Dennings, And Tyler Hilton Go Dark For Charlie Bartlett*. สืบค้นเมื่อ June 12 2006. `{{cite web}}`: ตรวจสอบค่าวันที่ใน: `|accessdate=` (help); ไม่รู้จักพารามิเตอร์ `|dateformat=` ถูกละเว้น (help)
9. ↑  Dawtrey, Adam (2007-06-06). "Mischa Barton to star in Joffe's 't.A.T.u.'". Variety. สืบค้นเมื่อ 2007-08-27.
10. ↑  Siegel, Tatiana (2007-08-08). "Yelchin sets course for 'Trek'". The Hollywood Reporter. คลังข้อมูลเก่าเก็บจากแหล่งเดิมเมื่อ 2007-08-31. สืบค้นเมื่อ 2007-08-27.
11. ↑  "'Star Trek' actor Anton Yelchin dies in freak car accident". CNN. สืบค้นเมื่อ 19 June 2016.
12. ↑  Mather, Kate (June 19, 2016). "Anton Yelchin, actor in 'Star Trek' films, dies in freak car accident at age 27". *Los Angeles Times*. สืบค้นเมื่อ June 19, 2016.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **แอนทอน เยลชิน**

* แอนทอน เยลชิน ที่อินเทอร์เน็ตมูวีเดตาเบส